ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት ቃለ-መጠይቕ፡ ዋና ኣካያዲ መንገዲ ኣየር ኢትዮጵያ ኣቶ ተወልደ ገብረማርያም 13 መጋቢት 2019 ዋና ኣካያዲ መንገዲ ኣየር ኢትዮጵያ ኣቶ ተወልደ ገብረማርያም፡ ኩለን ቦይንግ 737 ማክስ ዝዓይነተን ነፈርቲ ካብ በረራ ደው ክብላ ጸዊዑ። ኣውሮጳዊ ሕብረት ዝርከበን ሓያሎ ሃገራትን መንገዲ ኣየራትን ተመሳሳሊ ስጉምቲ ወሲደን ምህላወን ይፍለጥ። ኣቶ ተወልደ ነቲ ጻውዒት ዘቕረበ ቀ.በረራኣ ET302 ዝኾነት ቦይንግ 737 ማክስ-8 ዝዓይነታ ነፋሪት ናይቲ ንሱ ዝመርሖ መንገዲ ኣየር ብሰንበት 10 መጋቢት፡ ካብ ኣህጉራዊ ማዕርፎ ነፈርቲ ቦሌ ተበጊሳ ናብ ናይሮቢ ኬንያ እናበረረት እንከላ፡ ምስ ነቐለት ድሕሪ 6 ደቓይቕ ኣብ ከባቢ ቢሾፍቱ ድሕሪ ምውዳቓ'ዩ። ቁጽሪ ንቦይንግ 737 ማክስ-8 ዝዓይነተን ነፈርቲ ዝኣገዳ ሃገራት ይውስኽ በዓልመዚ ኣቭየሽን ኣመሪካ፡ 'ቦይንግ 737 Max 8' ነፋሪት፡ ውሕስቲ እያ ኢሉ መገዲ ኣየር ኢትዮጵያ፡ ኣብ ኣፍሪቃ እቲ ዝዓበየ መገዲ ኣየር ንሱ፡ እቲ ኩነታት ምስቲ ነታ ኣብ ዝሓለፈ ወርሒ ጥቅምቲ ኣብ ኢንዶኔዥያ ዝወደቐት ቦይንግ 737 ማክስ ነፋሪት መንገዲ ኣየር ላዮን ተመሳሳልነት ብምህላዉ፡ ውሕስነት ናይታ ሞዴል ኣብ ምልክት ሕቶ ብምእታዉ፡ ክሳብ ዝግባእ ምጽራይ ዝግበር ካብ ተመሳሳሊ ሓደጋ ንምድሓን ደዉ ኢለን ክጸንሓ ኣለወን ይብል። ወኪል ቢቢሲ ኣብ ኢትዮጵያ፡ ኢማኑዌል ኢጉንዛ ንኣቶ ተወልደ ብዛዕባ'ቲ ሓደጋን ሳዕቤኑን ኣዘራሪቡዎ ነይሩ። ትሕዝትኡ ድማ ከምዚ ዝስዕብ'ዩ፡ ምንጪ ስእሊ, Getty Images ቢቢሲ፡ ብዛዕባ'ቲ ሓደጋ ዘለካ ስምዒት እንተ ተካፍለና?
